
AMENDAMENTE
Comisia pentru drepturile femeilor și egalitatea de gen prezintă Comisiei pentru ocuparea forței de muncă și afaceri sociale, care este comisie competentă, următoarele:
<RepeatBlock-Amend>
<Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Considerentul 2 a (nou)</Article>
	

	Textul propus de Comisie
	Amendamentul

	
	(2a)	Statele membre și Comisia ar trebui să se asigure că egalitatea de gen este promovată și că perspectiva de gen este integrată pe tot parcursul pregătirii, implementării, monitorizării și evaluării tuturor acțiunilor sprijinite de FSE. Măsurile sprijinite de FSE+ ar trebui să contribuie la eliminarea barierelor structurale din calea participării depline a femeilor în societate și pe piața muncii, inclusiv a distribuției inegale a responsabilităților de îngrijire, a segregării pieței muncii, a diferențelor de remunerare și de pensii între femei și bărbați, a violenței de gen și a accesului inegal la servicii, inclusiv la asistență medicală. Ar trebui să se acorde o atenție deosebită femeilor care se confruntă cu discriminarea intersecțională, inclusiv femeilor migrante, femeilor rasializate, minorităților etnice nomade tradiționale, femeilor rome, femeilor cu handicap, mamelor singure, femeilor în vârstă și femeilor din comunitatea LBTIQ.


</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 4</Article>
	

	Textul propus de Comisie
	Amendamentul

	(4)	Uniunea se confruntă cu provocări structurale generate de globalizarea economică, de lanțurile de aprovizionare vulnerabile, de gestionarea fluxurilor de migrație și de amenințările tot mai mari la adresa securității, de tranziția către o energie curată, de schimbările tehnologice și demografice, de îmbătrânirea forței de muncă, de lipsa locuințelor sociale, precum și de deficitul tot mai mare de competențe și de forță de muncă în multe sectoare și regiuni.
	(4)	Uniunea se confruntă cu provocări structurale generate de globalizarea economică, de schimbările climatice, de lanțurile de aprovizionare vulnerabile, de gestionarea fluxurilor de migrație și de amenințările tot mai mari la adresa securității, de războaie, de tranziția către o energie curată, de schimbările tehnologice și demografice, de îmbătrânirea forței de muncă, de inegalitățile tot mai mari, inclusiv inegalitățile persistente de gen și formele intersecționale ale inegalităților și incidența tot mai mare a atacurilor împotriva drepturilor câștigate ale femeilor și a regreselor în acest domeniu, de accesul inegal la servicii de sănătate și îngrijire de calitate și la prețuri accesibile, de lipsa locuințelor sociale și abordabile, precum și de deficitul tot mai mare de competențe și de forță de muncă în multe sectoare și regiuni. Persoanele afectate de discriminarea intersecțională pe criterii de sex, gen, rasă, culoare, origine etnică sau socială, caracteristici genetice, limbă, religie sau convingeri, opinii politice sau de orice altă natură, apartenența la o minoritate națională, proprietate, naștere, handicap, vârstă, orientare sexuală sau identitate de gen sunt mai afectate de consecințele acestor probleme.


</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 5</Article>
	

	Textul propus de Comisie
	Amendamentul

	(5)	Ținând seama de realitățile în schimbare de pe piața muncii, Uniunea ar trebui să se pregătească pentru provocările actualele și viitoare, investind în competențele relevante, luând măsuri astfel încât cât mai multe segmente ale societății să beneficieze de creșterea economică și îmbunătățind politicile sociale și cele din domeniul ocupării forței de muncă, inclusiv în vederea mobilității lucrătorilor și a restructurării sectoriale, acordând atenție zonelor urbane și rurale care se confruntă cu deficiențe sociale deosebite.
	(5)	Ținând seama de realitățile în schimbare de pe piața muncii, Uniunea ar trebui să se pregătească pentru provocările actualele și viitoare, investind în competențele relevante, luând măsuri astfel încât cât mai multe segmente ale societății să beneficieze de creșterea economică și astfel încât această creștere să devină mai durabilă și mai receptivă la dimensiunea de gen și îmbunătățind politicile sociale, din domeniul sănătății, egalității de gen și ocupării forței de muncă, inclusiv în vederea mobilității lucrătorilor și a restructurării sectoriale. În special, Uniunea ar trebui să promoveze accesul la locuri de muncă de calitate, sigure, remunerate echitabil și neprecare, să îmbunătățească condițiile pentru antreprenoriatul în rândul femeilor și să elimine disparitățile de gen persistente. Uniunea ar trebui să acorde atenție zonelor urbane, rurale și insulare care se confruntă cu deficiențe sociale deosebite.


</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 5 a (nou)</Article>
	

	Textul propus de Comisie
	Amendamentul

	
	(5a)	Un element-cheie pentru soluționarea provocărilor legate de deficitul de forță de muncă, de problemele sociale și de ocuparea forței de muncă este consolidarea competitivității, promovarea întreprinderilor și a investițiilor ca parte a unei economii de piață funcționale.


</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 6</Article>
	

	Textul propus de Comisie
	Amendamentul

	(6)	Până în 2040, piața forței de muncă din Uniune se va reduce cu aproximativ 1 milion de persoane în fiecare an. În plus, pe lângă scăderea forței de muncă, unele regiuni sunt afectate de o proporție mică și stagnantă a populației cu studii superioare, ceea ce face dificilă compensarea pierderii de forță de muncă prin creșterea productivității muncii. Acest lucru va spori presiunea asupra modelului de bunăstare socială al Uniunii, punând sub presiune sustenabilitatea și caracterul adecvat al acestuia. De asemenea, va spori deficitul de forță de muncă și de competențe de pe piața forței de muncă, punând presiune asupra creșterii economice și a competitivității. Pentru unele sectoare, acest lucru va duce la presiuni asupra costului forței de muncă. Acesta este motivul pentru care FSE trebuie să sprijine o creștere a participării pe piața forței de muncă, în special a femeilor și a tinerilor, a persoanelor cu handicap și a comunităților de romi, și să sprijine angajatorii în găsirea persoanelor potrivite pentru locurile de muncă disponibile, să capaciteze lucrătorii în vârstă prin măsuri adecvate pe piața muncii și la locul de muncă, să asigure o forță de muncă calificată capabilă să facă față provocărilor societale majore și să sprijine un echilibru sănătos între viața profesională și cea privată, inclusiv prin asigurarea accesului la servicii de calitate de îngrijire a copiilor.
	(6)	Până în 2040, piața forței de muncă din Uniune se va reduce cu aproximativ 1 milion de persoane în fiecare an. În plus, pe lângă scăderea forței de muncă, unele regiuni sunt afectate de o proporție mică și stagnantă a populației cu studii superioare, ceea ce face dificilă compensarea pierderii de forță de muncă prin creșterea productivității muncii. Acest lucru va spori presiunea asupra modelului de bunăstare socială al Uniunii, punând sub presiune sustenabilitatea și caracterul adecvat al acestuia. De asemenea, va spori deficitul de forță de muncă și de competențe de pe piața forței de muncă, punând presiune asupra creșterii economice durabile și a competitivității. Pentru unele sectoare, acest lucru va duce la presiuni asupra costului forței de muncă. Acesta este motivul pentru care FSE trebuie să sprijine o creștere a participării pe piața forței de muncă, în special a femeilor, care sunt afectate în mod disproporționat de șomaj, de subocuparea forței de muncă, de suprareprezentarea în cadrul muncii cu fracțiune de normă și în sectoarele slab remunerate și de segregarea pieței forței de muncă, a persoanelor care doresc să se reîncadreze în muncă după ce au avut grijă de cineva, a persoanelor care se confruntă cu forme de discriminare intersecționale, inclusiv a persoanelor cu handicap, a comunităților de romi și a tinerilor și femeilor din alte grupuri marginalizate. FSE ar trebui să faciliteze și găsirea de către angajatori a persoanelor potrivite pentru locurile de muncă disponibile, să capaciteze lucrătorii în vârstă prin măsuri adecvate pe piața muncii și la locul de muncă, să asigure o forță de muncă calificată capabilă să facă față provocărilor societale majore și să sprijine un echilibru sănătos și ameliorat între viața profesională și cea privată, prin promovarea repartizării egale a responsabilităților de îngrijire și a serviciilor de îngrijire între femei și bărbați, prin susținerea unor formule flexibile de lucru și a muncii de la distanță, a concediului de paternitate și a concediului partajat pentru îngrijirea copilului și prin asigurarea accesului la servicii de îngrijire a copiilor și de îngrijire pe termen lung de calitate și la prețuri accesibile, precum și să sprijine îngrijitorii, care sunt în majoritate femei.


</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Considerentul 6 a (nou)</Article>
	

	Textul propus de Comisie
	Amendamentul

	
	(6a)	Evoluțiile demografice și scăderea severă a ratei natalității reprezintă o provocare majoră pentru sustenabilitatea economică și socială. Accesul inegal la serviciile de sănătate reproductivă, inclusiv pentru femeile și cuplurile care se confruntă cu infertilitate din cauza afecțiunilor medicale, contribuie la adâncirea inegalităților sociale și limitează exercitarea drepturilor fundamentale, inclusiv a dreptului la sănătate și la viața de familie. Fondurile europene, inclusiv Fondul social european, ar trebui să sprijine accesul la servicii de asistență medicală, consiliere, prevenire și sprijin social în domeniul infertilității, al ratei natalității și al reducerii declinului demografic.


</Amend>
<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article>Considerentul 6 b (nou)</Article>
	

	Textul propus de Comisie
	Amendamentul

	
	(6b)	Economia socială are o contribuție dovedită la egalitatea de gen, cu o prezență mai mare a femeilor în funcții de conducere, diferențe de remunerare mai mici și condiții mai bune pentru echilibrul dintre viața profesională și cea privată. Aceasta ar trebui să fie recunoscută ca o prioritate strategică a FSE pentru a promova autonomia economică a femeilor și protecția drepturilor fetelor.


</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Considerentul 7</Article>
	

	Textul propus de Comisie
	Amendamentul

	(7)	La 29 ianuarie 2025, Comisia a prezentat Busola pentru competitivitate. Busola stabilește calea pentru ca Europa să devină locul în care tehnologiile, serviciile și produsele curate viitoare sunt inventate, fabricate și introduse pe piață, fiind în același timp primul continent care va deveni neutru din punct de vedere climatic. Aceasta recunoaște cinci catalizatori orizontali ai competitivității, inclusiv promovarea competențelor și a locurilor de muncă de calitate, și subliniază că cetățenii Europei se află la baza competitivității. Pentru a fi competitivă și pregătită pentru viitor, Uniunea trebuie să își sprijine și să își pregătească cetățenii cu aptitudinile și competențele necesare pentru succesul în învățare, muncă și viață.
	(7)	La 29 ianuarie 2025, Comisia a prezentat Busola pentru competitivitate. Busola stabilește calea pentru ca Europa să devină locul în care tehnologiile, serviciile și produsele curate viitoare sunt inventate, fabricate și introduse pe piață, fiind în același timp primul continent care va deveni neutru din punct de vedere climatic. Aceasta recunoaște cinci catalizatori orizontali ai competitivității, inclusiv promovarea competențelor și a locurilor de muncă de calitate, și subliniază că cetățenii Europei se află la baza competitivității. Pentru a fi competitivă și pregătită pentru viitor, Uniunea trebuie să își sprijine și să își pregătească cetățenii cu aptitudinile și competențele necesare pentru succesul în învățare, muncă și viață. FSE ar trebui să promoveze ocuparea forței de muncă și capacitarea femeilor prin facilitarea participării acestora pe piața muncii și a antreprenoriatului, deoarece consolidarea independenței economice a femeilor este esențială pentru a promova o economie echitabilă, incluzivă și rezilientă, a întări coeziunea socială și competitivitatea și a se asigura că tranziția verde și cea digitală nu lasă pe nimeni în urmă, în conformitate cu principiile Pilonului european al drepturilor sociale și cu principiile pentru o societate bazată pe egalitatea de gen. 


</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Considerentul 7 a (nou)</Article>
	

	Textul propus de Comisie
	Amendamentul

	
	(7a)	IA și noile tehnologii oferă posibilitatea creșterii economice, a dezvoltării și a unei piețe a muncii mai eficiente, mai echitabile din punctul de vedere al genului și mai inteligente, care să permită Uniunii să soluționeze provocările actuale și viitoare. Este necesar ca politicile Uniunii să încurajeze și aceste oportunități.


</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Considerentul 8</Article>
	

	Textul propus de Comisie
	Amendamentul

	(8)	În plus, la 26 februarie 2025, Comisia a adoptat comunicarea intitulată „Pactul pentru o industrie curată: o foaie de parcurs comună pentru competitivitate și decarbonizare”. Este esențial să se recunoască rolul central al competențelor în facilitarea unei tranziții reușite către un viitor industrial mai curat și mai competitiv în cadrul Uniunii. Dezvoltarea unei forțe de muncă cu înaltă calificare este esențială pentru stimularea inovării și promovarea decarbonizării și a circularității în toate industriile vitale. Acest accent pe consolidarea competențelor este esențial pentru realizarea obiectivelor Uniunii privind o tranziție justă și pentru susținerea și consolidarea competitivității Uniunii la nivel mondial. În plus, accesul la resursele de mediu și beneficiile acestora sunt distribuite în mod inegal în societate, la fel ca și pericolele pentru mediu și riscurile pentru sănătate. Este mai probabil ca acestea să afecteze în mod disproporționat grupurile vulnerabile.
	(8)	În plus, la 26 februarie 2025, Comisia a adoptat comunicarea intitulată „Pactul pentru o industrie curată: o foaie de parcurs comună pentru competitivitate și decarbonizare”. Este esențial să se recunoască rolul central al competențelor în facilitarea unei tranziții reușite către un viitor industrial mai curat și mai competitiv în cadrul Uniunii. Dezvoltarea unei forțe de muncă cu înaltă calificare și eliminarea barierelor care limitează în prezent participarea pe piața forței de muncă, în special pentru femei, din cauza segregării pe orizontală și pe verticală pe piața muncii sunt esențiale pentru stimularea inovării și promovarea decarbonizării și a circularității în toate industriile vitale. FSE ar trebui să sprijine așadar o participare sporită a femeilor în sectoarele în care sunt subreprezentate. Uniunea ar trebui să combată disparitățile de gen în ocuparea forței de muncă și să promoveze egalitatea de gen în toate sectoarele prin lansarea unui plan de acțiune privind femeile în cercetare, inovare și start-upuri, cu scopul de a face din Uniune cel mai atractiv loc de muncă pentru femeile din acest sector până în 2030. Acest accent pe consolidarea competențelor este esențial pentru realizarea obiectivelor Uniunii privind o tranziție justă și pentru susținerea și consolidarea competitivității și a sustenabilității Uniunii la nivel mondial. În plus, FSE ar trebui să contribuie la o tranziție verde justă din punct de vedere social, abordând impactul disproporționat al schimbărilor climatice, al degradării mediului și al poluării asupra femeilor și a grupurilor vulnerabile, inclusiv prin măsuri de combatere a sărăciei energetice, a inegalităților de mediu și a riscurilor conexe pentru sănătate. Accesul la resursele de mediu și beneficiile acestora sunt distribuite în mod inegal în societate, la fel ca și pericolele pentru mediu și riscurile pentru sănătate. Este mai probabil ca acestea să afecteze în mod disproporționat grupurile vulnerabile.


</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Considerentul 8 a (nou)</Article>
	

	Textul propus de Comisie
	Amendamentul

	
	(8a)	În plus, la 5 martie 2026, Comisia a adoptat „Strategia privind egalitatea de gen 2026-2030”, subliniind că egalitatea de gen este indispensabilă pentru atingerea obiectivelor strategice ale Uniunii, inclusiv pentru promovarea coeziunii sociale și consolidarea competitivității. Strategia mai evidențiază că în Uniune femeile câștigă în continuare, în medie, cu 12 % mai puțin pe oră decât bărbații, iar disparitatea de gen privind pensiile în Uniune este în continuare de 25 %, evidențiind inegalitățile de gen persistente pe piața forței de muncă. Abordarea acestei probleme ține de îndreptarea unei nedreptăți și de respectarea tratatelor Uniunii și a Cartei Drepturilor Fundamentale a Uniunii Europene, deblocând astfel potențialul economic al unei egalități de gen mai bune. Femeile, mai ales cele aflate în situații de vulnerabilitate, sunt expuse unui risc sporit de sărăcie sau de excluziune socială în întreaga Uniune. De exemplu, părinții singuri, în special femeile, întâmpină dificultăți în a face față cheltuielilor de zi cu zi și se confruntă cu un risc de sărăcie sau de excluziune socială de două ori mai mare decât populația generală. În plus, sărăcia în contextul menstruației și al menopauzei afectează multe femei din întreaga Uniune. Strategia pune în lumină faptul că stereotipurile de gen influențează alegerile educaționale cu consecințe pe tot parcursul vieții, contribuind la segregarea profesională. Educația care ia în considerare dimensiunea de gen poate fi un instrument cu adevărat transformator de a combate inegalitățile de gen și a garanta accesul tuturor copiilor din Uniune, indiferent de gen, la educație și formare de înaltă calitate și incluzive.


</Amend>
<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Considerentul 9</Article>
	

	Textul propus de Comisie
	Amendamentul

	(9)	Uniunea competențelor urmărește să sprijine dezvoltarea unor sisteme de educație, formare și competențe de calitate, favorabile incluziunii și adaptabile, pentru a spori competitivitatea, pregătirea, securitatea și democrația Uniunii. Prin urmare, în conformitate cu uniunea competențelor, Uniunea ar trebui să asigure o finanțare suficientă pentru a construi baze solide de competențe și pentru a promova oportunități de perfecționare și recalificare pe tot parcursul vieții și orientate spre viitor pentru toți, în special pentru a aborda provocările tranziției digitale și ale celei verzi. Acest lucru va contribui în special la competențele digitale și la tehnologiile generice esențiale, dar și la competențe care să sprijine sectoarele emergente, cu scopul de a oferi persoanelor competențe adaptate la digitalizare, la schimbările tehnologice și bazate pe inovare, la schimbările sociale și economice, la facilitarea tranzițiilor profesionale și a mobilității și la sprijinirea în special a adulților cu calificări scăzute sau slab calificați. În conformitate cu uniunea competențelor, provocările tranziției digitale și ale tranziției verzi trebuie abordate prin perfecționarea și recalificarea lucrătorilor, prin alinierea educației la nevoile industriei și prin promovarea parteneriatelor între instituțiile de învățământ, angajatori și autoritățile publice. De asemenea, este necesar să se îmbunătățească circulația și alocarea adecvată a competențelor pe piața internă, inclusiv prin facilitarea portabilității competențelor, și să se poată atrage și păstra competențe în UE.
	(9)	Uniunea competențelor urmărește să sprijine dezvoltarea unor sisteme de educație, formare și competențe de calitate, favorabile incluziunii și adaptabile, pentru a spori competitivitatea, pregătirea, securitatea și democrația Uniunii. Acest lucru presupune identificarea și eliminarea barierelor structurale și culturale care împiedică sau restricționează participarea deplină și egală a femeilor în sectorul digital și tehnologic, inclusiv în posturile de conducere. Prin urmare, Uniunea ar trebui să combată stereotipurile de gen dăunătoare care riscă să limiteze oportunitățile femeilor și fetelor de a urma parcursuri educaționale și profesionale și să promoveze perfecționarea și recalificarea digitală a femeilor pe piața forței de muncă. Prin urmare, în conformitate cu uniunea competențelor, Uniunea ar trebui să asigure o finanțare suficientă pentru a construi baze solide de competențe și pentru a promova oportunități de perfecționare și recalificare pe tot parcursul vieții și orientate spre viitor pentru toți, acordând o atenție deosebită faptului că femeile, în special cele care se confruntă cu discriminarea intersecțională și grupurile vulnerabile precum persoanele cu handicap se confruntă cu obstacole suplimentare care le îngreunează participarea la formare, și în special pentru a aborda provocările tranziției digitale și ale celei verzi. Este foarte important să se îmbunătățească posibilitățile de educație și formarea în domeniul științei, tehnologiei, ingineriei și matematicii (STIM), punând un accent deosebit pe femei și fete, pentru a depăși disparitățile de gen actuale în ceea ce privește forța de muncă din domeniile STIM, care oferă salarii mai mari și perspective de carieră mai bune, precum și pentru a îmbunătăți alfabetizarea în domeniul IA. Acest lucru va contribui în special la competențele digitale și la tehnologiile generice esențiale, dar și la competențe care să sprijine sectoarele emergente, cu scopul de a oferi persoanelor competențe adaptate la digitalizare, la schimbările tehnologice și bazate pe inovare, la schimbările sociale și economice, la facilitarea tranzițiilor profesionale și a mobilității și la sprijinirea în special a adulților cu calificări scăzute sau slab calificați. În conformitate cu uniunea competențelor, provocările tranziției digitale și ale tranziției verzi trebuie abordate prin perfecționarea și recalificarea lucrătorilor, prin alinierea educației la nevoile industriei și prin promovarea parteneriatelor între instituțiile de învățământ, angajatori și autoritățile publice. De asemenea, este necesar să se îmbunătățească circulația și alocarea adecvată a competențelor pe piața internă, inclusiv prin facilitarea portabilității competențelor, și să se poată atrage și păstra competențe în UE, prevenind totodată exploatarea competențelor și exodul creierelor din regiunile mai puțin dezvoltate. 


</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Considerentul 9 a (nou)</Article>
	

	Textul propus de Comisie
	Amendamentul

	
	(9a)	În concordanță cu uniunea competențelor, Uniunea ar trebui să promoveze oportunități de perfecționare și recalificare pe tot parcursul vieții și orientate spre viitor pentru toți, cu scopul de a aborda provocările tranziției digitale și ale tranziției verzi, în special pentru femei. În acest sens, promovarea și facilitarea utilizării și dezvoltării IA este un element-cheie, precum și promovarea inițiativelor care capacitează oportunitățile de antreprenoriat și de activități independente ale femeilor, femeile în roluri de conducere, cu accent pe creșterea participării femeilor la procesele decizionale, în special a femeilor în mediul de afaceri și în sectorul STIM. Acest lucru va contribui în special la competențele digitale și la tehnologiile generice esențiale, dar și la competențe care să sprijine sectoarele emergente, cu scopul de a oferi persoanelor competențe adaptate la digitalizare, la schimbările tehnologice și bazate pe inovare, la schimbările sociale și economice, la facilitarea tranzițiilor profesionale și a mobilității și la sprijinirea în special a femeilor și fetelor, a adulților cu calificări scăzute sau slab calificați.


</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Considerentul 9 b (nou)</Article>
	

	Textul propus de Comisie
	Amendamentul

	
	(9b)	În conformitate cu uniunea competențelor, provocările tranziției digitale și ale tranziției verzi trebuie abordate prin perfecționarea și recalificarea lucrătorilor, prin alinierea educației la nevoile industriei și prin promovarea parteneriatelor între instituțiile de învățământ, angajatori și autoritățile publice. De asemenea, este necesar să se îmbunătățească circulația și alocarea adecvată a competențelor pe piața internă, inclusiv prin facilitarea portabilității competențelor, și să se poată atrage și păstra competențe în Uniune.


</Amend>
<Amend>Amendamentul		<NumAm>15</NumAm>
<DocAmend>Propunere de regulament</DocAmend>
<Article>Considerentul 9 c (nou)</Article>
	

	Textul propus de Comisie
	Amendamentul

	
	(9c)	Întreprinderile mici și cu capitalizare medie (SMC-urile) joacă un rol important în consolidarea competitivității Uniunii, stimularea creșterii economice, eliminarea deficitului de forță de muncă, facilitarea ocupării forței de muncă în rândul femeilor și promovarea egalității de gen.


</Amend>
<Amend>Amendamentul		<NumAm>16</NumAm>
<DocAmend>Propunere de regulament</DocAmend>
<Article>Considerentul 11</Article>
	

	Textul propus de Comisie
	Amendamentul

	(11)	Implementarea eficientă și eficace a acțiunilor sprijinite de planul PNR, inclusiv FSE, depinde de buna guvernanță și de parteneriatul dintre toți actorii de la nivelurile teritoriale relevante și actorii socioeconomici, în special partenerii sociali și organizațiile societății civile.
	(11)	Implementarea eficientă și eficace a acțiunilor sprijinite de planul PNR, inclusiv FSE, depinde de buna guvernanță și de parteneriatul dintre toți actorii de la nivelurile teritoriale relevante și actorii socioeconomici, în special partenerii sociali și organizațiile societății civile, inclusiv organizațiile pentru drepturile femeilor, organizațiile care lucrează cu femei și fete aflate în situații de vulnerabilitate pentru a promova accesul acestora la locuri de muncă, formare, autonomie economică, locuințe, servicii de asistență medicală și participare socială, organizațiile care apără sănătatea sexuală și reproductivă și drepturile aferente, organizațiile de combatere a sărăciei și organizațiile pentru drepturile persoanelor cu handicap.


</Amend>
<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Considerentul 11 a (nou)</Article>
	

	Textul propus de Comisie
	Amendamentul

	
	(11a)	Este important să se sprijine și să se promoveze conturile de economii și de investiții în conformitate cu cele mai bune practici din statele membre pentru a facilita investițiile în întreprinderi, în special în întreprinderile mici și cu capitalizare medie, și pentru a consolida economia privată a persoanelor fizice. Acest lucru este esențial pentru a permite independența și spiritul antreprenorial al femeilor, dar și pentru a promova competitivitatea în general.


</Amend>
<Amend>Amendamentul		<NumAm>18</NumAm>
<DocAmend>Propunere de regulament</DocAmend>
<Article>Considerentul 12</Article>
	

	Textul propus de Comisie
	Amendamentul

	(12)	Pentru a consolida societățile europene și modelul social european, statele membre ar trebui să aloce FSE o sumă minimă de resurse în cadrul planurilor lor de parteneriat național și regional adoptate în conformitate cu Regulamentul (UE) [Regulamentul privind planul PNR]. Diversitatea și gravitatea diferitelor provocări socioeconomice din statele membre necesită o abordare mai flexibilă a programării. Deși este necesar un nivel minim de sprijin pentru politicile sociale pentru a asigura acțiuni proporționale cu aceste provocări, acesta trebuie, de asemenea, să corespundă îndeaproape caracteristicilor naționale și regionale. Sursele subiacente ale disparităților sau problemelor sociale trebuie să determine importanța relativă acordată investițiilor și reformelor în domeniul orientărilor privind ocuparea forței de muncă și al FSE. Aceasta implică faptul că garanțiile politice prin concentrare tematică ar trebui să rezulte din colaborarea dintre statele membre și Comisie. Valoarea minimă a FSE trebuie, de asemenea, să găsească un echilibru între interesul strategic al Uniunii de a investi în capitalul său uman și, prin urmare, în calitatea ofertei de forță de muncă, precum și în progresul social și, în același timp, nevoile de investiții acoperite de alte obiective specifice prevăzute la articolul 3 din [Regulamentul privind planul PNR].
	(12)	Pentru a consolida societățile europene și modelul social european, statele membre ar trebui să aloce FSE o sumă minimă de resurse în cadrul planurilor lor de parteneriat național și regional adoptate în conformitate cu Regulamentul (UE) [Regulamentul privind planul PNR]. Diversitatea și gravitatea diferitelor provocări socioeconomice din statele membre necesită o abordare mai flexibilă a programării, în conformitate cu orientările acestui fond și principiile generale ale tratatelor și valorilor Uniunii. Deși este necesar un nivel minim de sprijin pentru politicile sociale pentru a asigura acțiuni proporționale cu aceste provocări, acesta trebuie, de asemenea, să corespundă îndeaproape caracteristicilor naționale și regionale. Sursele subiacente ale disparităților sau problemelor sociale trebuie să determine importanța relativă acordată investițiilor și reformelor în domeniul orientărilor privind ocuparea forței de muncă și al FSE. Aceasta implică faptul că garanțiile politice prin concentrare tematică ar trebui să rezulte din colaborarea dintre statele membre și Comisie. Valoarea minimă a FSE trebuie, de asemenea, să găsească un echilibru între interesul strategic al Uniunii de a investi în capitalul său uman și, prin urmare, în calitatea ofertei de forță de muncă, precum și în progresul social și, în același timp, nevoile de investiții acoperite de alte obiective specifice prevăzute la articolul 3 din [Regulamentul privind planul PNR]. FSE ar trebui să rămână un fond independent, menținându-și misiunea principală de a contribui la coeziunea socială și la modelul social european, sprijinind în mod specific incluziunea socială a grupurilor celor mai vulnerabile, inclusiv a femeilor. Integrarea FSE în planurile de parteneriat național și regional ar risca să îi slăbească misiunea veritabilă sau să reducă finanțarea pentru incluziunea socială; este esențial să se mențină un FSE puternic și vizibil, cu resurse suficiente pentru a îndeplini obiectivele Pilonului european al drepturilor sociale. 


</Amend>
<Amend>Amendamentul		<NumAm>19</NumAm>
<DocAmend>Propunere de regulament</DocAmend>
<Article>Considerentul 13</Article>
	

	Textul propus de Comisie
	Amendamentul

	(13)	FSE ar trebui să sprijine ocuparea forței de muncă, accesul egal al tuturor la piața forței de muncă, condiții de muncă echitabile și de calitate și mobilitatea forței de muncă. FSE ar trebui să sprijine statele membre să ofere sprijin șomerilor și persoanelor inactive cu asistență eficace, promptă, coordonată și personalizată, bazată pe sprijin pentru căutarea unui loc de muncă, formare, perfecționare și recalificare și acces la alte servicii de facilitare, acordând o atenție deosebită persoanelor aflate în situații vulnerabile și persoanelor afectate negativ de tranziția verde și cea digitală sau de șocurile de pe piața forței de muncă, precum și persoanelor celor mai îndepărtate de piața muncii. FSE ar trebui să se concentreze în continuare pe șomajul în rândul tinerilor și problema tinerilor care nu sunt încadrați profesional și nu urmează niciun program educațional sau de formare (NEET) prin prevenirea părăsirii timpurii a educației și formării și printr-o îmbunătățire structurală a tranziției de la școală la muncă, inclusiv prin punerea în aplicare integrală a Garanției pentru tineret consolidate, care ar trebui să sprijine, de asemenea, oportunitățile de angajare de calitate pentru tineri. În plus, FSE ar trebui să investească în continuare în competențe esențiale pentru tranziția verde și cea digitală.
	(13)	FSE ar trebui să sprijine ocuparea forței de muncă, accesul egal al tuturor la piața forței de muncă, condiții de muncă echitabile și de calitate și mobilitatea forței de muncă. FSE ar trebui să promoveze o participare echilibrată din punctul de vedere al genului pe piața forței de muncă prin măsuri menite să asigure, printre altele, condiții de muncă decente și egale din punctul de vedere al genului, inclusiv o remunerare echitabilă în sectoarele dominate de femei, un echilibru mai bun între viața profesională și cea privată, servicii de îngrijire a copiilor de înaltă calitate, inclusiv educația și îngrijirea timpurie. FSE ar trebui să sprijine statele membre să ofere sprijin șomerilor și persoanelor inactive cu asistență eficace, promptă, coordonată și personalizată, bazată pe sprijin pentru căutarea unui loc de muncă, formare, perfecționare și recalificare și acces la alte servicii de facilitare, acordând o atenție deosebită persoanelor aflate în situații vulnerabile și persoanelor afectate negativ de tranziția verde și cea digitală sau de șocurile de pe piața forței de muncă, precum și persoanelor celor mai îndepărtate de piața muncii. În plus, FSE ar trebui să promoveze tranziția femeilor implicate în activități informale neremunerate de îngrijire către un loc de muncă remunerat pentru a reduce riscul de șomaj pe termen lung, de îndepărtare de piața muncii și de dependență economică. De asemenea, este esențial să se sprijine reintegrarea femeilor în munca remunerată după sarcină, concediul de maternitate și concediul pentru creșterea copilului și să se asigure condiții adecvate pentru alăptarea la locul de muncă. FSE ar trebui să se concentreze în continuare pe șomajul în rândul tinerilor și problema tinerilor care nu sunt încadrați profesional și nu urmează niciun program educațional sau de formare (NEET) prin prevenirea părăsirii timpurii a educației și formării și printr-o îmbunătățire structurală a tranziției de la școală la muncă, inclusiv prin punerea în aplicare integrală a Garanției pentru tineret consolidate, care ar trebui să sprijine, de asemenea, oportunitățile de angajare de calitate și remunerate echitabil pentru tineri. În plus, FSE ar trebui să investească în continuare în competențe esențiale pentru tranziția verde și cea digitală și pentru a realiza o societate egală din perspectiva genului.


</Amend>
<Amend>Amendamentul		<NumAm>20</NumAm>
<DocAmend>Propunere de regulament</DocAmend>
<Article>Considerentul 14</Article>
	

	Textul propus de Comisie
	Amendamentul

	(14)	FSE ar trebui să sporească oferta de forță de muncă și să îmbunătățească educația și formarea, precum și dobândirea de competențe pe tot parcursul vieții. În special, FSE ar trebui să contribuie la avansarea în educație și formare și la tranziția către un loc de muncă, să sprijine învățarea pe tot parcursul vieții, inclusiv învățarea formală, nonformală și informală care are loc în toate etapele vieții și capacitatea de inserție profesională, și să contribuie la competitivitate și la inovarea societală și economică prin sprijinirea inițiativelor scalabile și durabile în aceste domenii. Acest lucru s-ar putea realiza, de exemplu, prin învățarea la locul de muncă și ucenicii, orientarea pe tot parcursul vieții, anticiparea competențelor în cooperare cu industria, materiale de formare actualizate, previzionarea și monitorizarea parcursului profesional al absolvenților, formarea formatorilor, validarea rezultatelor învățării și recunoașterea calificărilor.
	(14)	FSE ar trebui să sporească oferta de forță de muncă și să îmbunătățească educația și formarea, precum și dobândirea de competențe pe tot parcursul vieții. În special, FSE ar trebui să contribuie la avansarea în educație și formare și la tranziția către un loc de muncă, să sprijine învățarea pe tot parcursul vieții, inclusiv învățarea formală, nonformală și informală care are loc în toate etapele vieții și capacitatea de inserție profesională, și să contribuie la competitivitate și la inovarea societală și economică prin sprijinirea inițiativelor scalabile și durabile în aceste domenii. Acest lucru s-ar putea realiza, de exemplu, prin învățarea la locul de muncă și ucenicii, orientarea pe tot parcursul vieții, anticiparea competențelor în cooperare cu industria, materiale de formare actualizate, previzionarea și monitorizarea parcursului profesional al absolvenților, formarea formatorilor, validarea rezultatelor învățării și recunoașterea calificărilor. Întrucât participarea pe piața forței de muncă este semnificativ mai scăzută în rândul femeilor și al bărbaților cu handicap în comparație cu cei fără handicap, FSE ar trebui utilizat pentru a dezvolta o garanție finanțată de UE pentru ocuparea forței de muncă și competențe destinată persoanelor cu handicap, fără restricții de vârstă, care să se inspire din inițiative de succes cum ar fi Garanția pentru tineret, cu scopul de a crește participarea persoanelor cu handicap pe piața deschisă a forței de muncă și de a facilita accesul la locuri de muncă, formare și educație continuă.


</Amend>
<Amend>Amendamentul		<NumAm>21</NumAm>
<DocAmend>Propunere de regulament</DocAmend>
<Article>Considerentul 15</Article>
	

	Textul propus de Comisie
	Amendamentul

	(15)	FSE ar trebui să faciliteze accesul la servicii, inclusiv consolidarea modernizării, a digitalizării și a rezilienței serviciilor de asistență medicală și de îngrijire pe termen lung. FSE ar trebui să sprijine statele membre în punerea în aplicare a măsurilor de eliminare a tuturor formelor de discriminare și în asigurarea egalității de șanse pentru toți, în special pentru grupurile subreprezentate pe piața forței de muncă, asigurând accesul egal la servicii. Disponibilitatea unor servicii accesibile, durabile și de înaltă calitate, cum ar fi educația și îngrijirea timpurie, îngrijirea extrașcolară, educația, formarea, sănătatea și îngrijirea pe termen lung, în special serviciile de îngrijire în familie și în comunitate, este o condiție necesară pentru asigurarea egalității de șanse și a mobilității forței de muncă. FSE ar trebui să se asigure că toți cetățenii, inclusiv copiii, în conformitate cu Garanția europeană pentru copii, au acces la servicii esențiale de bună calitate. Nevoile specifice ale persoanelor cu handicap, inclusiv accesibilitatea, ar trebui să fie luate în considerare în legătură cu aceste servicii, precum și cu viața independentă. FSE ar trebui, de asemenea, să contribuie la modernizarea sistemelor de protecție socială, în special în vederea promovării accesibilității acestora.
	(15)	FSE ar trebui să faciliteze accesul la servicii, inclusiv consolidarea modernizării, a digitalizării și a rezilienței serviciilor de asistență medicală și de îngrijire pe termen lung. FSE ar trebui să sprijine statele membre în punerea în aplicare a măsurilor de eliminare a tuturor formelor de discriminare și în asigurarea egalității de șanse pentru toți, în special pentru grupurile subreprezentate pe piața forței de muncă, asigurând accesul egal la servicii, inclusiv la serviciile de sănătate. Disponibilitatea unor servicii accesibile, durabile și de înaltă calitate, cum ar fi educația și îngrijirea timpurie, îngrijirea extrașcolară, educația, formarea, sănătatea sensibilă la dimensiunea de gen și îngrijirea pe termen lung, în special serviciile de îngrijire în familie și în comunitate, este o condiție necesară pentru asigurarea egalității de șanse, a salariilor și pensiilor echitabile și a mobilității forței de muncă. În acest scop, FSE ar trebui să promoveze investițiile în servicii de educație și îngrijire a copiilor accesibile, abordabile și de înaltă calitate, precum și în servicii comunitare și de îngrijire la domiciliu, astfel încât statele membre să poată crea condiții pentru piețe ale forței de muncă favorabile incluziunii, o societate egală din perspectiva genului și o creștere economică mai rezilientă. FSE ar trebui să vizeze și îmbunătățirea condițiilor de muncă, inclusiv salarii echitabile și sprijinirea îngrijitorilor informali, în conformitate cu Strategia europeană privind serviciile de îngrijire1a, cu viitorul Pact european privind serviciile de îngrijire și cu recomandările Consiliului pentru îngrijirea pe termen lung1b. FSE ar trebui să se asigure că toți cetățenii, inclusiv copiii, în conformitate cu Garanția europeană pentru copii, au acces la servicii esențiale de bună calitate. Nevoile specifice ale persoanelor, mai ales ale femeilor, cu handicap, care continuă să se confrunte cu bariere în calea includerii sociale, a încadrării în muncă, a educației și a accesului la servicii, inclusiv accesibilitatea, ar trebui să fie luate în considerare în legătură cu aceste servicii, precum și cu viața independentă. FSE ar trebui, de asemenea, să contribuie la modernizarea sistemelor de protecție socială, în special în vederea promovării accesibilității acestora. FSE ar trebui să sprijine statele membre în modelarea unor sisteme de sănătate care iau în considerare dimensiunea de gen, ținând seama în mod adecvat de nevoile de sănătate specifice genului. În domeniul sănătății, modelele de sănătate specifice femeilor sunt diferite de cele aplicabile bărbaților, iar ele includ, printre altele, cerințe privind sănătatea sexuală și reproductivă, considerații privind sănătatea maternă, afecțiuni legate de menopauză și o incidență disproporționat mai mare a anumitor boli cronice. Femeile se confruntă frecvent cu întârzieri sistemice de diagnosticare și cu „prejudecăți legate de durere”, ceea ce poate duce la perioade îndelungate de sănătate precară în timpul vieții lor profesionale. Având în vedere că bolile pe termen lung și tranzițiile legate de sănătate reprezintă un factor principal al inactivității economice pentru femei, FSE ar trebui să sprijine măsuri specifice pentru a aborda aceste bariere legate de sănătate și gen. Accesul la asistență medicală ar trebui să includă accesul la sănătatea sexuală și reproductivă și la drepturile aferente.

	
	__________________

	
	1a https://eur-lex.europa.eu/legal-content/RO/TXT/?uri=CELEX%3A52022DC0440

	
	1b https://eur-lex.europa.eu/legal-content/RO/TXT/?uri=oj:JOC_2022_476_R_0001


</Amend>
<Amend>Amendamentul		<NumAm>22</NumAm>
<DocAmend>Propunere de regulament</DocAmend>
<Article>Considerentul 15 a (nou)</Article>
	

	Textul propus de Comisie
	Amendamentul

	
	(15a)	La 26 februarie 20261a, Comisia Europeană a declarat că avortul nesigur este o chestiune de sănătate publică și că accesul la avort este necesar pentru a îndeplini cerințele tratatelor. FSE ar trebui să fie utilizat de statele membre, în mod voluntar și în conformitate cu dreptul lor intern, pentru a oferi acces la servicii de avort disponibile în mod legal, sigure, accesibile ca preț și de înaltă calitate pentru femeile aflate în situații de vulnerabilitate, inclusiv pentru femeile care nu și-ar putea permite altfel, indiferent de locul în care trăiesc, indiferent de naționalitatea sau locul lor de reședință, inclusiv pentru femeile din țările în care avortul este ilegal. 

	
	_________________

	
	1a https://ec.europa.eu/transparency/documents-register/detail?ref=C(2026)3225⟨=en


</Amend>
<Amend>Amendamentul		<NumAm>23</NumAm>
<DocAmend>Propunere de regulament</DocAmend>
<Article>Considerentul 16</Article>
	

	Textul propus de Comisie
	Amendamentul

	(16)	Sprijinul acordat prin FSE ar trebui utilizat pentru a promova egalitatea de șanse pentru toți, pentru a sprijini plase de siguranță socială puternice, pentru a promova incluziunea socială, echitatea între generații și combaterea sărăciei. FSE ar trebui să sprijine eforturile statelor membre de combatere a sărăciei, inclusiv prin abordarea deprivării materiale, în vederea ieșirii din cercul vicios al dezavantajării care continuă de la o generație la alta și de a promova incluziunea socială asigurând egalitatea de șanse pentru toți, combătând discriminarea și eliminând inegalitățile în materie de sănătate. Acest lucru implică mobilizarea unor politici diverse care să vizeze persoanele cele mai dezavantajate, indiferent de vârstă, inclusiv copiii afectați de sărăcie, comunitățile marginalizate, cum ar fi romii, lucrătorii săraci și cele mai defavorizate persoane. FSE ar trebui să promoveze incluziunea activă a persoanelor celor mai îndepărtate de piața muncii, cu scopul de a asigura integrarea socioeconomică a acestora. FSE ar trebui, de asemenea, să abordeze problema lipsei de adăpost, inclusiv prin măsuri de prevenire și de atenuare, în conformitate cu Declarația de la Lisabona din 2021. Sprijinul pentru inovarea socială joacă un rol important în realizarea acestor obiective și, prin urmare, ar trebui promovat.
	(16)	Sprijinul acordat prin FSE ar trebui utilizat pentru a promova egalitatea de șanse pentru toți, pentru a sprijini plase de siguranță socială puternice, pentru a promova incluziunea socială, egalitatea de gen, echitatea între generații și combaterea sărăciei, inclusiv a sărăciei în rândul copiilor. FSE ar trebui să sprijine eforturile statelor membre de combatere a sărăciei, inclusiv prin abordarea deprivării materiale, în vederea ieșirii din cercul vicios al dezavantajării care continuă de la o generație la alta și de a promova incluziunea socială asigurând egalitatea de șanse pentru toți, combătând discriminarea și eliminând inegalitățile în materie de sănătate, inclusiv accesul inegal la avort sigur și legal, existând variații între diferitele state membre în privința acestui aspect. Acest lucru implică mobilizarea unor politici diverse care să vizeze persoanele cele mai dezavantajate, indiferent de vârstă, locul de reședință, gen, orientare sexuală, identitate de gen, rasă, handicap, inclusiv copiii afectați de sărăcie, comunitățile marginalizate, cum ar fi romii, lucrătorii săraci și cele mai defavorizate persoane. FSE ar trebui să promoveze incluziunea activă a persoanelor celor mai îndepărtate de piața muncii, cu scopul de a asigura integrarea socioeconomică a acestora. FSE ar trebui, de asemenea, să abordeze problema lipsei de adăpost, ținând seama de faptul că experiența femeilor care se confruntă cu lipsa de adăpost este diferită de cea a bărbaților, inclusiv prin măsuri de prevenire și de atenuare, în conformitate cu Declarația de la Lisabona din 2021. Sprijinul pentru inovarea socială joacă un rol important în realizarea acestor obiective și, prin urmare, ar trebui promovat.


</Amend>
<Amend>Amendamentul		<NumAm>24</NumAm>
<DocAmend>Propunere de regulament</DocAmend>
<Article>Considerentul 17</Article>
	

	Textul propus de Comisie
	Amendamentul

	(17)	Principiile democrației, statului de drept și protecției drepturilor fundamentale sunt valori fundamentale ale Uniunii. Aceste valori sunt fundamentale pentru fiecare persoană, în special pentru persoanele cele mai vulnerabile. În plus, acestea sunt esențiale pentru punerea în aplicare eficace a FSE. Prin urmare, FSE ar trebui să sprijine, de asemenea, promovarea și punerea în aplicare a acestor valori pentru toți. FSE va continua, de asemenea, să abordeze drepturile persoanelor cu handicap, astfel cum sunt consacrate în Convenția Națiunilor Unite privind drepturile persoanelor cu handicap. Acesta va asigura, de asemenea, coerența cu uniunea egalității și cu strategiile aferente care vizează combaterea discriminării pe criterii de sex, rasă sau origine etnică, religie sau convingeri, handicap, vârstă sau orientare sexuală și va asigura coeziunea socială prin susținerea și dezvoltarea unor societăți deschise, bazate pe drepturile fundamentale, democratice, egale și favorabile incluziunii, bazate pe statul de drept.
	(17)	Principiile democrației, statului de drept, egalității, egalității de gen și protecției drepturilor fundamentale sunt valori fundamentale ale Uniunii. Aceste valori sunt fundamentale pentru fiecare persoană, în special pentru persoanele cele mai vulnerabile. În plus, acestea sunt esențiale pentru punerea în aplicare eficace a FSE. Prin urmare, FSE ar trebui să sprijine, de asemenea, promovarea și punerea în aplicare a acestor valori pentru toți. FSE va continua, de asemenea, să abordeze drepturile persoanelor cu handicap, astfel cum sunt consacrate în Convenția Națiunilor Unite privind drepturile persoanelor cu handicap, inclusiv ale femeilor și fetelor. Acesta va asigura, de asemenea, coerența cu uniunea egalității și cu strategiile aferente care vizează combaterea discriminării, așa cum este definită în considerentul 4, și va asigura coeziunea socială prin susținerea și dezvoltarea unor societăți deschise, bazate pe drepturile fundamentale, democratice, egale și favorabile incluziunii, bazate pe statul de drept.


</Amend>
<Amend>Amendamentul		<NumAm>25</NumAm>
<DocAmend>Propunere de regulament</DocAmend>
<Article>Considerentul 18</Article>
	

	Textul propus de Comisie
	Amendamentul

	(18)	Regulamentul (UE) [Regulamentul privind planurile naționale] impune statelor membre să respecte principiile orizontale în elaborarea și punerea în aplicare a planurilor de parteneriat național și regional. În acest context, statele membre ar trebui, de asemenea, să fie încurajate să utilizeze FSE pentru a sprijini acțiuni specifice de promovare a principiilor orizontale, cum ar fi promovarea egalității de gen și asigurarea accesibilității serviciilor pentru persoanele cu handicap, precum și pentru a permite persoanelor cu handicap să participe activ.
	(18)	Regulamentul (UE) [Regulamentul privind planurile naționale] impune statelor membre să respecte principiile orizontale în elaborarea și punerea în aplicare a planurilor de parteneriat național și regional. În acest context, statele membre ar trebui să utilizeze FSE pentru a sprijini acțiuni specifice de promovare a principiilor orizontale, cum ar fi promovarea egalității de gen și asigurarea accesibilității serviciilor pentru persoanele cu handicap, precum și pentru a permite persoanelor cu handicap să participe activ. Egalitatea de gen și o perspectivă intersecțională ar trebui integrate în fiecare etapă a conceperii, a execuției, a monitorizării, a raportării, a evaluării și a auditului ciclului de finanțare. O evaluare intermediară și o evaluare finală a programului ar trebui să evalueze impactul de gen, cu scopul de a evalua măsura în care acesta contribuie la egalitatea de gen. Este, de asemenea, important să se ofere informații beneficiarilor și statelor membre despre cum să țină seama de egalitatea de gen, inclusiv informații despre folosirea integrării perspectivei de gen în buget și evaluările impactului din perspectiva genului. Ar trebui să se asigure echilibrul de gen în procesul de consultare a experților și a părților interesate. Statele membre ar trebui să raporteze periodic cu privire la contribuția cheltuielilor FSE la obiectivele privind egalitatea de gen, pe baza unor indicatori defalcați pe sexe și a unei evaluări calitative. 


</Amend>
<Amend>Amendamentul		<NumAm>26</NumAm>
<DocAmend>Propunere de regulament</DocAmend>
<Article>Considerentul 18 a (nou)</Article>
	

	Textul propus de Comisie
	Amendamentul

	
	(18a)	Femeile și fetele cu handicap se confruntă cu o expunere mai mare la sărăcie, excluziune socială, violență de gen și șomaj de lungă durată. Prin urmare, Fondul social european ar trebui să sprijine măsuri specifice care să vizeze acest grup, asigurând accesibilitatea, egalitatea de șanse și participarea activă pe piața muncii și în societate.


</Amend>
<Amend>Amendamentul		<NumAm>27</NumAm>
<DocAmend>Propunere de regulament</DocAmend>
<Article>Considerentul 18 b (nou)</Article>
	

	Textul propus de Comisie
	Amendamentul

	
	(18b)	Statele membre ar trebui și să fie încurajate să utilizeze FSE pentru asistența medicală și proiectele legate de sănătatea sexuală și reproductivă și drepturile aferente și să poată face acest lucru, pentru a asigura accesul la avort legal și în condiții de siguranță, fără a aduce atingere legislației naționale sau principiului subsidiarității.


</Amend>
<Amend>Amendamentul		<NumAm>28</NumAm>
<DocAmend>Propunere de regulament</DocAmend>
<Article>Considerentul 19</Article>
	

	Textul propus de Comisie
	Amendamentul

	(19)	Pentru a se asigura că dimensiunea socială a Europei, astfel cum este prevăzută în Pilonul european al drepturilor sociale, este promovată în mod corespunzător și că resurse suficiente le sunt destinate persoanelor care au cea mai mare nevoie de sprijin, statele membre ar trebui să aloce resurse ale FSE pentru promovarea incluziunii sociale.
	(19)	Pentru a se asigura că dimensiunea socială a Europei, astfel cum este prevăzută în Pilonul european al drepturilor sociale, este promovată în mod corespunzător și că resurse suficiente le sunt destinate persoanelor care au cea mai mare nevoie de sprijin, statele membre ar trebui să aloce resurse ale FSE pentru a promova incluziunea socială și egalitatea de gen și a combate violența de gen.


</Amend>
<Amend>Amendamentul		<NumAm>29</NumAm>
<DocAmend>Propunere de regulament</DocAmend>
<Article>Considerentul 19 a (nou)</Article>
	

	Textul propus de Comisie
	Amendamentul

	
	(19a)	Potrivit Eurostat1a, există în prezent 64,6 milioane de femei și 57,6 milioane de bărbați care trăiesc în sărăcie în statele membre ale UE, ceea ce arată că impactul sărăciei asupra femeilor diferă de cel asupra bărbaților. Sărăcia, excluziunea socială și discriminarea afectează în mod disproporționat anumite grupuri, în special femeile și fetele din comunitățile marginalizate. Aceste grupuri se confruntă în continuare cu bariere structurale în calea accesului la locuri de muncă, educație, locuințe și servicii esențiale, inclusiv servicii de sănătate. Riscul de sărăcie și de excluziune socială este disproporționat de ridicat pentru femeile aflate în situații de vulnerabilitate și afectate de discriminarea intersecțională, așa cum sunt definite în considerentul 4. Întrucât femeile care trăiesc în sărăcie sunt expuse unui risc mai mare de a se confrunta cu violență, inclusiv cu violența partenerului intim și violența domestică, din cauza unor factori precum dependența financiară, insecuritatea locativă și accesul redus la servicii de sprijin. Eliminarea violenței de gen este esențială pentru a le permite femeilor să participe pe deplin în comunitățile lor și în economie, să aibă acces la educație, asistență medicală, locuri de muncă și servicii sociale, obținând, prin urmare, independență economică și autonomie corporală.

	
	_________________

	
	1a https://ec.europa.eu/eurostat/statistics-explained/index.php?title=Living_conditions_in_Europe_-_subjective_poverty_statistics#:~:text=ilc_sbjp02)%20(ilc_sbjp03)-,Subjective%20poverty%20is%20more%20prominent%20for%20women%20than%20for%20men,men%20and%201


</Amend>
<Amend>Amendamentul		<NumAm>30</NumAm>
<DocAmend>Propunere de regulament</DocAmend>
<Article>Considerentul 20</Article>
	

	Textul propus de Comisie
	Amendamentul

	(20)	Având în vedere necesitatea specifică de a sprijini copiii săraci, statele membre ar trebui, de asemenea, să programeze resursele FSE pentru a aborda măsurile din cadrul Garanției pentru copii.
	(20)	Având în vedere necesitatea specifică de a sprijini copiii săraci, statele membre ar trebui, de asemenea, să programeze resursele FSE pentru a aborda măsurile din cadrul Garanției pentru copii, cu un accent deosebit pe copiii din zonele rurale, îndepărtate, industriale și miniere, precum și din regiunile periferice, defavorizate din punct de vedere social și economic, afectate de depopulare, cu acces limitat la serviciile publice, și din zonele afectate de tranziția economică și de rata ridicată a șomajului, alocând cel puțin 20 de miliarde EUR Garanției pentru copii în următorul CFM. FSE ar trebui să fie pe deplin aliniat la Convenția ONU cu privire la drepturile copilului și la Carta drepturilor fundamentale a Uniunii Europene, făcând ca obiectivele sociale să fie explicite în prioritățile sale și în normele sale privind cheltuielile.


</Amend>
<Amend>Amendamentul		<NumAm>31</NumAm>
<DocAmend>Propunere de regulament</DocAmend>
<Article>Considerentul 21</Article>
	

	Textul propus de Comisie
	Amendamentul

	(21)	FSE ar trebui să contribuie la reducerea sărăciei prin sprijinirea sistemelor naționale care vizează reducerea deprivării alimentare și materiale și să promoveze integrarea socială a persoanelor expuse riscului de sărăcie sau de excluziune socială și a persoanelor celor mai defavorizate. Statele membre ar trebui să aloce resurse din FSE pentru a aborda formele de sărăcie extremă care au impactul cel mai puternic în materie de excluziune socială, precum lipsa de adăpost și deprivarea alimentară și materială.
	(21)	FSE ar trebui să contribuie la reducerea sărăciei nutriționale prin sprijinirea sistemelor naționale care vizează reducerea deprivării alimentare și materiale și să promoveze integrarea socială a persoanelor expuse riscului de sărăcie sau de excluziune socială și a persoanelor celor mai defavorizate, luând în considerare nevoile specifice de gen, inclusiv produsele pentru igienă și pentru perioada menstruală. Statele membre ar trebui să aloce resurse din FSE pentru a aborda formele de sărăcie extremă care au impactul cel mai puternic în materie de excluziune socială, precum lipsa de adăpost și deprivarea alimentară și materială. Furnizarea de alimente și/sau de asistență materială de bază persoanelor celor mai defavorizate și celor mai vulnerabile, cum ar fi femeile fără adăpost și mamele singure, nu ar trebui să înlocuiască prestațiile sociale existente care le sunt acordate în cadrul sistemelor sociale naționale sau în temeiul dreptului intern.


</Amend>
<Amend>Amendamentul		<NumAm>32</NumAm>
<DocAmend>Propunere de regulament</DocAmend>
<Article>Considerentul 22 a (nou)</Article>
	

	Textul propus de Comisie
	Amendamentul

	
	(22a)	Având în vedere importanța accesului la asistență medicală, FSE ar trebui să asigure sinergii și complementarități cu Fondul european pentru competitivitate (FEC) propus, în special pentru obiectivul de sprijinire a sănătății, și cu propunerea de regulament de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate pentru perioada 2028-2034 (PPNR).


</Amend>
<Amend>Amendamentul		<NumAm>33</NumAm>
<DocAmend>Propunere de regulament</DocAmend>
<Article>Considerentul 24</Article>
	

	(24)	Ținând seama de caracteristicile și constrângerile speciale ale regiunilor ultraperiferice, statele membre ar trebui să includă în capitolul lor dedicat regiunilor ultraperiferice măsuri de îmbunătățire a ocupării forței de muncă și a mobilității forței de muncă, în special pentru tineri, educație și competențe, incluziune socială.
	(24)	Ținând seama de caracteristicile și constrângerile speciale ale regiunilor ultraperiferice, statele membre ar trebui să includă în capitolul lor dedicat regiunilor ultraperiferice măsuri de îmbunătățire a ocupării forței de muncă și a mobilității forței de muncă, în special pentru tineri și femeile care nu sunt integrate pe piața muncii, a educației și competențelor și a incluziunii sociale.


</Amend>
<Amend>Amendamentul		<NumAm>34</NumAm>
<DocAmend>Propunere de regulament</DocAmend>
<Article>Considerentul 25 a (nou)</Article>
	

	Textul propus de Comisie
	Amendamentul

	
	(25a)	FSE ar trebui să promoveze antreprenoriatul în rândul femeilor reducând obstacolele din calea înființării și dezvoltării întreprinderilor, inclusiv sarcinile administrative și accesul limitat la capital. Finanțarea ar trebui să acorde prioritate întreprinderilor scalabile conduse de femei și fete, promovând o cultură a asumării, a inovării și a independenței economice.


</Amend>
<Amend>Amendamentul		<NumAm>35</NumAm>
<DocAmend>Propunere de regulament</DocAmend>
<Article>Articolul 2 – alineatul 2 a (nou)</Article>
	

	Textul propus de Comisie
	Amendamentul

	
	2a.	Ori de câte ori este posibil, statele membre integrează indicatori de vulnerabilitate și de excluziune socială în cadrul de performanță pentru a se asigura că investițiile FSE aduc beneficii efective grupurilor celor mai vulnerabile.


</Amend>
<Amend>Amendamentul		<NumAm>36</NumAm>
<DocAmend>Propunere de regulament</DocAmend>
<Article>Articolul 2 a (nou)</Article>
	

	Textul propus de Comisie
	Amendamentul

	
	Articolul 2a

	
	1. Fondul social european (FSE) sprijină, în special, următoarele obiective specifice: 

	
	(a) îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, femeile implicate în activități informale neremunerate de îngrijire, precum și prin promovarea desfășurării de activități independente și a economiei sociale incluse în economia socială de piață;

	
	(b) îmbunătățirea calității, a caracterului incluziv, a eficacității și a relevanței pentru piața muncii a sistemelor de educație și formare, inclusiv prin validarea învățării nonformale și informale, pentru a sprijini dobândirea de competențe-cheie, inclusiv de competențe antreprenoriale și digitale, precum și prin promovarea introducerii sistemelor de formare duală și a uceniciilor;

	
	(c) promovarea accesului egal la educație și formare de calitate și incluzive și a absolvirii acestora, în special pentru grupurile defavorizate, de la educația timpurie la educația adulților, promovând învățarea pe tot parcursul vieții, în special oportunități flexibile de perfecționare și recalificare pentru toți, ținând seama de competențele antreprenoriale și digitale, anticipând mai bine schimbările și noile cerințe în materie de competențe pe baza nevoilor pieței forței de muncă, facilitând tranzițiile profesionale și promovând mobilitatea profesională, inclusiv facilitarea mobilității în scop educațional pentru toți și accesibilitatea pentru persoanele cu dizabilități;

	
	(d) promovarea egalității de șanse și a nediscriminării prin identificarea și eliminarea barierelor structurale și culturale; promovarea repartizării egale a responsabilităților de îngrijire și a concediului partajat pentru îngrijirea copilului și realizarea de investiții în servicii de îngrijire accesibile, abordabile ca preț și de înaltă calitate, consolidarea echilibrului dintre viața profesională și cea privată, inclusiv prin formule flexibile de lucru pentru ambii părinți, asigurarea unor locuri de muncă de calitate, stabile și remunerate echitabil;

	
	(e) eliminarea segregării profesionale de gen și a discriminării în educație și formare, inclusiv prin promovarea accesului femeilor și fetelor la domeniile STIM, la competențele digitale, la locurile de muncă verzi și la funcțiile de conducere;

	
	(f) promovarea integrării socioeconomice a resortisanților țărilor terțe, în special a migrantelor;

	
	(g) promovarea integrării socioeconomice a comunităților marginalizate, în special a femeilor rome;

	
	(h) îmbunătățirea accesului egal și în timp util la servicii de calitate, sustenabile și la prețuri accesibile, inclusiv la servicii care promovează accesul la locuințe adecvate, la prețuri accesibile, sustenabile și decente, mai ales pentru mamele singure;

	
	(i) modernizarea sistemelor de protecție socială, inclusiv promovarea accesului la protecție socială, acordând o atenție deosebită femeilor, mai ales mamelor singure și altor grupuri defavorizate;

	
	(j) îmbunătățirea accesibilității, inclusiv pentru femeile cu dizabilități, a eficacității și rezilienței sistemelor de sănătate și a serviciilor de îngrijire pe termen lung;

	
	(k) promovarea integrării sociale a persoanelor expuse riscului de sărăcie sau de excluziune socială, inclusiv prin combaterea ponderii disproporționate a femeilor sau a gospodăriilor conduse de femei în rândul persoanelor sărace, acordând o atenție deosebită femeilor aflate în situații de vulnerabilitate, în special celor care se confruntă cu forme intersecționale de discriminare, și prin combaterea sărăciei persoanelor încadrate în muncă, a locurilor de muncă precare și a decalajelor în materie de pensii;

	
	(l) sprijinul pentru întreprinderile și organizațiile economiei sociale, ca actori-cheie pentru ocuparea forței de muncă incluzivă a femeilor, egalitatea de șanse, coeziunea teritorială și integrarea fetelor și a femeilor care aparțin grupurilor vulnerabile;

	
	(m) combaterea privațiunilor materiale prin furnizarea de alimente și/sau de asistență materială de bază celor mai defavorizate persoane, inclusiv copiilor, și aplicarea de măsuri auxiliare care să sprijine incluziunea socială a acestora;

	
	(n) combaterea lipsei de adăpost, în special în cazul femeilor și copiilor;

	
	(o) accesul la servicii sociale și de sănătate publică pentru grupurile aflate în situații de vulnerabilitate, cu accent pe asistența medicală centrată pe persoană, abordând nevoile de sănătate specifice genului, inclusiv întreaga gamă de servicii de sănătate sexuală și reproductivă, inclusiv furnizarea de servicii de avort pentru cei care nu pot avea acces la acestea.

	
	2. Toate obiectivele specifice menționate la alineatul (1) din prezentul articol constituie o cerință pentru planul PNR în sensul articolului 22 din Regulamentul PPNR.


</Amend>
<Amend>Amendamentul		<NumAm>37</NumAm>
<DocAmend>Propunere de regulament</DocAmend>
<Article>Articolul 5 – paragraful 1</Article>
	

	Textul propus de Comisie
	Amendamentul

	Statele membre și regiunile stabilesc, după caz, o abordare integrată a provocărilor generate de tranziția demografică într-unul sau mai multe capitole specifice din planul de parteneriat național și regional.
	Statele membre și regiunile stabilesc, după caz, o abordare integrată a provocărilor generate de tranziția demografică, inclusiv a problemelor specifice legate de sănătate cu care se confruntă femeile și, în special, asigurarea accesului la servicii de reproducere, într-unul sau mai multe capitole specifice din planul de parteneriat național și regional, acordând o atenție deosebită grupurilor vulnerabile care sunt afectate în mod disproporționat de îmbătrânire, sărăcie și excluziune socială. Comisia evaluează impactul asupra combaterii problemelor demografice, cum ar fi îmbătrânirea populației, scăderea populației în vârstă de muncă și decalajul tot mai mare dintre mediul urban și cel rural. 


</Amend>
<Amend>Amendamentul		<NumAm>38</NumAm>
<DocAmend>Propunere de regulament</DocAmend>
<Article>Articolul 6 – titlu</Article>
	

	Textul propus de Comisie
	Amendamentul

	Sprijinul pentru reducerea deprivării materiale
	Sprijinul pentru reducerea deprivării materiale și a sărăciei


</Amend>
<Amend>Amendamentul		<NumAm>39</NumAm>
<DocAmend>Propunere de regulament</DocAmend>
<Article>Articolul 6 – alineatul 1</Article>
	

	Textul propus de Comisie
	Amendamentul

	(1)	Statele membre pot oferi sprijin pentru combaterea deprivării materiale prin distribuirea de alimente și bunuri care sunt în conformitate cu legislația Uniunii privind siguranța produselor de consum.
	(1)	Statele membre oferă sprijin pentru combaterea deprivării materiale prin distribuirea de alimente și bunuri care sunt în conformitate cu legislația Uniunii privind siguranța produselor de consum.


</Amend>
<Amend>Amendamentul		<NumAm>40</NumAm>
<DocAmend>Propunere de regulament</DocAmend>
<Article>Articolul 6 – alineatul 2</Article>
	

	Textul propus de Comisie
	Amendamentul

	(2)	Statele membre și beneficiarii selectează alimentele și/sau asistența materială de bază în temeiul unor criterii obiective legate de nevoile celor mai defavorizate persoane. Criteriile de selecție pentru alimente și, după caz, pentru bunuri iau în considerare și aspectele legate de climă și de mediu, pentru a asigura o tranziție verde echitabilă și justă, în special pentru a se reduce risipa alimentară și materialele plastice de unică folosință. După caz, selectarea tipului de alimente ce urmează a fi distribuite se efectuează în urma analizării contribuției acestora la alimentația echilibrată a celor mai defavorizate persoane. Alimentele și/sau asistența materială de bază pot fi furnizate direct celor mai defavorizate persoane sau indirect, de exemplu prin bonuri sau carduri, în format electronic sau în alt format, cu condiția ca acestea să poată fi răscumpărate numai sub forma alimentelor și/sau a asistenței materiale de bază. Sprijinul pentru cele mai defavorizate persoane se adaugă la orice prestație socială care poate fi acordată prin sistemele sociale naționale sau în conformitate cu dreptul intern.
	(2)	Statele membre și beneficiarii selectează alimentele și/sau asistența materială de bază în temeiul unor criterii obiective legate de nevoile celor mai defavorizate persoane, ținând seama de nevoile specifice în funcție de gen, cum ar fi accesul la produse menstruale esențiale și la instalații de igienă, precum și de nevoile femeilor și fetelor aflate în situații de sărăcie, de lipsă de adăpost sau de violență. Criteriile de selecție pentru alimente și, după caz, pentru bunuri iau în considerare și aspectele legate de climă și de mediu, pentru a asigura o tranziție verde echitabilă și justă, în special pentru a se reduce risipa alimentară și materialele plastice de unică folosință. După caz, selectarea tipului de alimente ce urmează a fi distribuite se efectuează în urma analizării contribuției acestora la alimentația echilibrată a celor mai defavorizate persoane. Alimentele și/sau asistența materială de bază pot fi furnizate direct celor mai defavorizate persoane sau indirect, de exemplu prin bonuri sau carduri, în format electronic sau în alt format, cu condiția ca acestea să poată fi răscumpărate numai sub forma alimentelor și/sau a asistenței materiale de bază. Sprijinul pentru cele mai defavorizate persoane, care adeseori sunt femei, se adaugă la orice prestație socială care poate fi acordată prin sistemele sociale naționale sau în conformitate cu dreptul intern. Din cauza naturii operațiunilor și a tipului destinatarilor finali, se aplică norme mai simple în cazul sprijinului care vizează reducerea privațiunilor materiale ce afectează persoanele cele mai defavorizate.


</Amend>
<Amend>Amendamentul		<NumAm>41</NumAm>
<DocAmend>Propunere de regulament</DocAmend>
<Article>Articolul 6 – alineatul 5</Article>
	

	Textul propus de Comisie
	Amendamentul

	(5)	În sensul prezentului articol, „cele mai defavorizate persoane” înseamnă persoane fizice, care pot fi persoane individuale, familii, gospodării sau grupuri de persoane, inclusiv copii în situații de vulnerabilitate și persoane fără adăpost, ale căror nevoi de asistență au fost stabilite în funcție de criterii obiective care sunt definite de către autoritățile naționale competente în consultare cu părțile interesate relevante evitând conflictele de interese și care pot include elemente care permit direcționarea sprijinului către cele mai defavorizate persoane din anumite zone geografice.
	(5)	În sensul prezentului articol, „cele mai defavorizate persoane” înseamnă persoane fizice, care pot fi persoane individuale, familii, gospodării sau grupuri de persoane, inclusiv copii în situații de vulnerabilitate și persoane fără adăpost, ale căror nevoi de asistență au fost stabilite în funcție de criterii obiective care sunt definite de către autoritățile naționale competente în consultare cu părțile interesate relevante evitând conflictele de interese și care pot include elemente care permit direcționarea sprijinului către cele mai defavorizate persoane din anumite zone geografice, ținând seama de vulnerabilitățile specifice ale femeilor, inclusiv ale celor care se confruntă cu discriminarea intersecțională, și având în vedere și că eliminarea tuturor tipurilor de violență de gen este esențială pentru eliminarea sărăciei în rândul femeilor.


</Amend>
<Amend>Amendamentul		<NumAm>42</NumAm>
<DocAmend>Propunere de regulament</DocAmend>
<Article>Articolul 6 a (nou)</Article>
	

	Textul propus de Comisie
	Amendamentul

	
	Articolul 6a

	
	Sprijinul pentru egalitatea de șanse, egalitatea de gen și accesul pe piața muncii

	
	1.	Prin intermediul Fondului social european, statele membre și Comisia promovează activ și sistematic egalitatea de gen și contribuie la realizarea deplină a principiilor pentru o societate egală din punctul de vedere al genului și a Pilonului european al drepturilor sociale și, în special, prin eliminarea tuturor formelor de discriminare pe criterii de gen de pe piața forței de muncă. 

	
	2.	FSE sprijină statele membre în eliminarea obstacolelor specifice de gen din calea participării pe piața forței de muncă, asigurând remunerații egale pentru aceeași muncă și pentru munca de aceeași valoare, prin abordarea subevaluării structurale a sectoarelor dominate de femei, prin combaterea segmentării pieței forței de muncă, prin promovarea unui echilibru mai bun între viața profesională și cea privată, inclusiv a unor formule flexibile de lucru pentru ambii părinți, prin facilitarea accesului femeilor la locuri de muncă de calitate și la parcursuri antreprenoriale, prin stimulente pentru ca întreprinderile să angajeze și să promoveze femeile, prin recurgerea la concediul de paternitate și la concediul partajat pentru îngrijirea copilului și prin asigurarea accesului la servicii de îngrijire a copiilor și la alte servicii formale de îngrijire de înaltă calitate, accesibile și la prețuri accesibile.

	
	3.	FSE adoptă o abordare cuprinzătoare pentru a combate faptul că femeile sau gospodăriile conduse de femei sunt reprezentate în mod disproporționat în rândul persoanelor sărace, elimină discriminarea de gen în educație și formare, inclusiv în ceea ce privește accesul la domeniile STIM, și promovează participarea egală a femeilor în poziții de conducere și decizionale prin combaterea sărăciei în rândul persoanelor încadrate în muncă, a locurilor de muncă precare și a decalajului în materie de pensii.


</Amend>
<Amend>Amendamentul		<NumAm>43</NumAm>
<DocAmend>Propunere de regulament</DocAmend>
<Article>Articolul 6 b (nou)</Article>
	

	Textul propus de Comisie
	Amendamentul

	
	Articolul 6b

	
	Sprijin pentru accesul egal la servicii de sănătate de calitate

	
	FSE sprijină obiectivul de îmbunătățire a accesului universal și în timp util la servicii de asistență medicală de calitate, sustenabile și la prețuri accesibile, inclusiv la servicii de sănătate sexuală și reproductivă pentru femeile aflate în situații vulnerabile. Statele membre sunt puternic încurajate să utilizeze FSE pentru a oferi acces egal la servicii de avort sigure, disponibile în mod legal și la prețuri accesibile femeilor aflate în situații de vulnerabilitate, care altfel nu și-ar putea permite acest lucru, indiferent de naționalitatea sau locul lor de reședință, inclusiv femeilor care nu au acces la astfel de servicii în statele lor membre. Statele membre sprijină și obiectivele de îmbunătățire a accesibilității, inclusiv pentru persoanele cu dizabilități, a eficacității și rezilienței sistemelor de sănătate și a serviciilor de îngrijire pe termen lung, sprijinind măsuri pentru femeile și cuplurile diagnosticate cu infertilitate, având în vedere declinul demografic semnificativ al Uniunii, dacă acestea se confruntă cu bariere economice, sociale sau medicale care le limitează accesul la serviciile de asistență medicală.


</Amend>
<Amend>Amendamentul		<NumAm>44</NumAm>
<DocAmend>Propunere de regulament</DocAmend>
<Article>Articolul 6 c (nou)</Article>
	

	Textul propus de Comisie
	Amendamentul

	
	Articolul 6c

	
	Principii orizontale

	
	1. Comisia și statele membre iau măsurile adecvate și semnificative pentru a preveni orice formă de discriminare pe criterii de gen, origine rasială sau etnică, religie sau convingeri, handicap, vârstă, orientare sexuală, identitate de gen, și în timpul pregătirii, implementării, monitorizării, raportării și evaluării operațiunilor sprijinite de acest program. 

	
	2. Comisia se asigură că egalitatea de gen este integrată și că integrarea perspectivei de gen este aplicată ca principiu orizontal și transversal pe tot parcursul pregătirii, punerii în aplicare, monitorizării, raportării și evaluării operațiunilor sprijinite, inclusiv prin utilizarea evaluărilor și a datelor defalcate în funcție de sex/gen. Comisia promovează principiile orizontale menționate la articolele 6 și 7 din Regulamentul 2025/0545(COD) („Regulamentul privind performanța”), care stabilește regula pentru cadrul de urmărire a cheltuielilor bugetare și de performanță a bugetului, inclusiv aplicarea coerentă a principiului de „a nu prejudicia în mod semnificativ” și a principiului egalității de gen. Ar trebui să se asigure că niciuna dintre activitățile finanțate nu are un impact negativ neintenționat asupra egalității de gen. 

	
	Comisia oferă statelor membre orientări tehnice despre metodologia integrării perspectivei de gen menționate la alineatul (2) primul paragraf, inclusiv cerințe minime, o analiză de gen și o evaluare a egalității de gen. 

	
	Statele membre raportează periodic cu privire la contribuția cheltuielilor FSE la obiectivele privind egalitatea de gen, pe baza unor indicatori defalcați pe sexe și a unei evaluări calitative. 


</Amend>
<Amend>Amendamentul		<NumAm>45</NumAm>
<DocAmend>Propunere de regulament</DocAmend>
<Article>Articolul 7 </Article>
	

	Textul propus de Comisie
	Amendamentul

	Statele membre asigură participarea semnificativă a partenerilor sociali și a organizațiilor societății civile la furnizarea de sprijin pentru politici în domeniul locurilor de muncă de calitate, al educației, al competențelor și al incluziunii sociale, în conformitate cu articolul 6 din Regulamentul XX [planul PNR].
	Statele membre asigură participarea semnificativă a partenerilor sociali și a organizațiilor societății civile, inclusiv a organizațiilor care promovează drepturile femeilor și egalitatea de gen și a organizațiilor care reprezintă femeile aflate în situații de vulnerabilitate, la furnizarea de sprijin pentru politici în domeniul locurilor de muncă de calitate, al educației, al competențelor și al incluziunii sociale, în conformitate cu articolul 6 din Regulamentul XX [planul PNR]. 


</Amend>
<Amend>Amendamentul		<NumAm>46</NumAm>
<DocAmend>Propunere de regulament</DocAmend>
<Article>Articolul 8 – alineatul 2 </Article>
	

	Textul propus de Comisie
	Amendamentul

	
	

	(2)	Fiecare stat membru numește câte un reprezentant al administrației publice, un reprezentant al organizațiilor lucrătorilor, un reprezentant al organizațiilor patronale și un supleant pentru fiecare membru pe o perioadă de maximum șapte ani. În absența unui membru, supleantul său primește automat dreptul de a participa la deliberări. Comitetul include și câte un reprezentant al fiecărei organizații care reprezintă organizațiile lucrătorilor și organizațiile patronale la nivelul Uniunii.
	(2)	Fiecare stat membru numește câte un reprezentant al administrației publice, un reprezentant al organizațiilor lucrătorilor, un reprezentant al organizațiilor patronale și reprezentanți ai organizațiilor societății civile, inclusiv ai celor care activează în domeniul egalității de gen, al drepturilor femeilor și al drepturilor persoanelor cu handicap și al grupurilor vulnerabile, și un supleant pentru fiecare membru pe o perioadă de maximum șapte ani. În absența unui membru, supleantul său primește automat dreptul de a participa la deliberări. Comitetul include și câte un reprezentant al fiecărei organizații care reprezintă organizațiile lucrătorilor și organizațiile patronale la nivelul Uniunii.


</Amend>

</RepeatBlock-Amend>

ANEXĂ: DECLARAȚIE PRIVIND CONTRIBUȚIILE

Raportoarea pentru aviz declară pe propria răspundere că nu a inclus în avizul său nicio contribuție de la reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:2] sau de la reprezentanți ai autorităților publice din țările terțe, inclusiv misiuni diplomatice și ambasade ale acestora, care trebuie menționată în prezenta anexă în conformitate cu articolul 8 din anexa I la Regulamentul de procedură. [2: 	Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).

